**H O T Ă R Â R E**

**privind aprobarea componenței nominale a**

**Comisiei de Evaluare a Persoanelor Adulte cu Handicap Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre nr. 106 din 28.06.2021 privind aprobarea componenței nominale a Comisiei de Evaluare a Persoanelor Adulte cu Handicap Cluj, propus de Preşedintele Consiliului Judeţean Cluj, domnul Alin Tise, însoţit de Referatul de aprobare cu nr. 12.483/24.06.2021; Raportul compartimentului de resort din cadrul aparatului de specialitate al Consiliului Judeţean Cluj cu nr. 23036/25.06.2021, precum și de Avizul cu nr. 12.483 din 30.06.2021 adoptat de Comisia de specialitate nr. 5, în baza art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* adresa Direcției Generale de Asistență Socială și Protecția Copilului Cluj nr. 2074/14.01.2021 înregistrată la Consiliul Județean Cluj sub nr. 1704/15.01.2021;
* adresa Direcției Generale de Asistență Socială și Protecția Copilului Cluj nr. 3251/03.02.2021 înregistrată la Consiliul Județean Cluj sub nr. 6425/19.02.2021;
* adresa Direcției de Sănătate Publică Cluj nr. 1526/5.03.2021 înregistrată la Consiliul Județean Cluj sub nr. 8758/08.03.2021;
* avizul Autorității Naționale pentru Drepturile Persoanelor cu Dizabilități, Copii și Adopții nr. 17894/DPPD/MV/22.06.2021;

Luând în considerare prevederile:

* art. 2, ale 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* Ordinului Secretariatului General al Guvernului nr. 600/2018 privind aprobarea Codului controlului intern managerial al entităţilor publice;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;
* art. 58 din Anexa nr. 1 la Hotărârea Consiliului Județean Cluj nr. 245/2019 privind aprobarea Regulamentului de organizare şi funcţionare al Direcţiei Generale de Asistenţă Socială şi Protecţia Copilului Cluj şi a serviciilor sociale furnizate de către aceasta;
* Hotărârii Consiliului Județean Cluj nr. 113/2010 privind aprobarea constituirii Comitetului judeţean de analiză a problemelor persoanelor cu handicap pe lângă Direcţia Generală de Asistenţă Socială şi Protecţia Copilului Cluj;

 În conformitate cu prevederile:

* art. 173 alin. (1) lit. d) și alin. (5) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 85 alin. (3) - (10), art. 87 și art. 98 din Legea privind protecţia şi promovarea drepturilor persoanelor cu hándicap nr. 448/2006, republicată, cu modificările și completările ulterioare;
* art. 371, art. 379, art. 383, art. 385- 386 și 390 din Legea privind reforma în domeniul sănătății nr. 95/2006, republicată, cu modificările și completările ulterioare;
* art. 7 alin. (2) din Legea privind exercitarea profesiei de psiholog cu drept de liberă practică, înfiinţarea, organizarea şi funcţionarea Colegiului Psihologilor din România nr. 213/2004, cu modificările și completările ulterioare;
* art. 8 alin. (1) din Legea privind statutul asistentului social nr. 466/2004, cu modificările și completările ulterioare;
* Hotărârii Guvernului nr. 430/2008 pentru aprobarea Metodologiei privind organizarea şi funcţionarea comisiei de evaluare a persoanelor adulte cu handicap cu modificările și completările ulterioare;
* Ordinului comun al Ministrului Muncii, Familiei şi Protecţiei Sociale nr. 2.298/2012 privind aprobarea Procedurii-cadru de evaluare a persoanelor adulte în vederea încadrării în grad şi tip de handicap;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1.** Se aprobă componența nominală a Comisiei de Evaluare a Persoanelor Adulte cu Handicap Cluj cuprinsă în **anexa** care face parte integrantă din prezenta hotărâre.

**Art. 2.** Sediul Comisiei de Evaluare a Persoanelor Adulte cu Handicap Cluj este în Municipiul Cluj-Napoca, strada General Eremia Grigorescu nr. 37-39.

**Art. 3.** Se deleagă dreptul de reprezentare în justiție a Comisiei de Evaluare a Persoanelor Adulte cu Handicap Cluj către Direcţia Generală de Asistenţă Socială şi Protecţia Copilului Cluj, prin personalul cu pregătire juridică din cadrul acesteia.

**Art. 4.** La data comunicării prezentei hotărâri se abrogă Hotărârea Consiliului Județean Cluj nr. 180/2008 privind înfiinţarea Comisiei de evaluare a persoanelor adulte cu handicap a Judeţului Cluj, cu modificările ulterioare aduse prin Hotărârile Consiliului Județean Cluj nr. 17/2015, nr. 57/2018, nr. 151/2018 și nr. 246/2018.

**Art. 5.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală de Asistență Socială și Protecția Copilului Cluj.

**Art. 6.** Prezenta hotărâre se comunică Direcției Generale de Asistență Socială și Protecția Copilului Cluj; Direcției de Sănătate Publică Cluj; persoanelor desemnate la art. 1, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet "www.cjcluj.ro".

**Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 107 din 30 iunie 2021**

*Prezenta hotărâre a fost adoptată cu 32 de voturi “pentru”, fiind astfel respectate prevederile legale privind majoritatea de voturi necesară.*